
§ 1.	Foreningens navn er ” Dansk Strukturdueklub,” og klubben er stiftet den 11. 	november 1928.
§ 2.	Foreningens formål er at samle strukturdue interesserede, virke fremmende for strukturdue sporten gennem udstillinger og møder samt bibringe medlemmerne oplysninger og viden og have et vågent øje for, hvad der kommer af nyt.
	Foreningen vil altid sætte det sportslige i forgrunden og virke for et sundt 	kammeratskab medlemmerne imellem.
§ 3. 	Optages i foreningen kan enhver strukturdue interesseret, som ikke har mis-ry, der efter bestyrelsens skøn kan skade foreningens trivsel og det kammeratlige forhold medlemmerne imellem. Enhver, der optages som medlem af foreningen, er pligtig til at betale kontingent i det regnskabsår, i hvilken optagelsen finder sted. Kontingentets størrelse fastsættes på generalforsamlingen. Indmeldelse kan ske til et bestyrelsesmedlem.
Kontingent indbetales senest 30. juni. Har et medlem ikke betalt sit 	kontingent rettidig, ophøre medlemskabet og optagelse kan ikke finde sted, 	før restancen er betalt.
§ 4. 	Æresmedlemmer udnævnes, når generalforsamlingen, efter forslag af bestyrelsen eller medlemmer vedtager dette. 
	Æresmedlemmer er kontingentfri.
§ 5. 	Generalforsamlingen afholdes hvert år i forbindelse med klubbens 	Årlige Sommerdag.
	Generalforsamlingen er klubbens øverste myndighed og alle sager afgøres 	ved simpelt stemmeflertal. Enhver lovlig indvarslet generalforsamling er 	beslutningsdygtig.
	Medlemmer som er fyldt 16 år har stemmeret.
	Til at lede klubben vælger generalforsamlingen en bestyrelse på 5 	medlemmer, som alle skal være fyldt 18 år.
	På generalforsamlingen behandles hvert år følgende dagsorden:
1. Valg af dirigent. 
2. Formandens beretning.
3. Kassereren forelægger regnskabet.[image: ]
4. Indkomne forslag. (Herunder kontingent.)
5. Valg af bestyrelse.
6. Valg af suppleanter.
7. Valg af revisor for et år.
8. Valg af dommere til C.F. og Nationaludstilling.
9. Evt.
10. Præmieuddeling.
	Afstemning sker ved håndsoprækning. Skriftlig afstemning kan dog ske, når 1 	stemmeberettiget forlanger dette. Forslag som ønskes behandlet på 	generalforsamlingen skal være formanden i hænde senest 8 dage før. 	Lovændringer skal vedtages af 2/3 af de fremmødte for at have gyldighed. 	Ekstraordinær generalforsamling kan afholdes, når bestyrelsen eller mindst 10 	medlemmer skriftligt ønsker det.
[bookmark: _GoBack]§ 6.	Foreningens regnskab regnes fra 1. juli til 30. juni.
§ 7.	Bestyrelsen består af 5 medlemmer, formand og kasserer vælges af 	generalforsamlingen, hvorimod bestyrelsen selv vælger næstformand,  	sekretær og bestyrelsesmedlem. Formand og kasserer vælges generelt ikke 	samme år. Kassereren udarbejder løbende regnskab, årsregnskab og en 	medlemsfortegnelse. Sekretæren udarbejder referat af foreningens arbejde og 	en medlemsfortegnelse i overensstemmelse med kassererens. Bestyrelsen 	tilstræber at være jævnt fordelt indenfor de racer, der er tilsluttet foreningen. 	Hvis et bestyrelsesmedlem udtræder af bestyrelsen, indtræder en suppleant i 	hans sted og har sæde i bestyrelsen, indtil det udtrådte bestyrelsesmedlem 	ville have været på valg.
§ 8.	Så vidt muligt holdes hvert år en udstilling i forbindelse med 	Nationaludstillingen og et certifikatskue. Bedømmelsen vil foregå efter DRF’s 	regler. Forkert anmeldte duer til disse udstillinger udelukkes fra præmiering. 	
§ 9.	Udmeldelse af foreningen skal ske til formanden eller kassereren. 
	Eksklusion af medlemmer kan finde sted efter en generalforsamlings-	beslutning og kræver 2/3 af de afgivne stemmer. Forslag til eksklusion kan 	stilles af bestyrelsen eller skriftligt af mindst 5 medlemmer.
§ 10. 	Ophævelse af foreningen kan ske på samme betingelser som ændring af 	lovene. Ved ophævelse skal foreningens formue og midler overdrages til 	DRF.

